Ratomir Dugonjić
Ratomir "Rato" Dugonjić (Trebinje, 10. januar 1916 — Sarajevo, 27. juni 1987) bio je bosanskohercegovački politički radnik, pravnik, član CK SKJ i Savjeta Federacije. Prije Drugog svjetskog rata bio je hapšen zbog revolucionarnog rada. U KPJ je od 1937. godine. Jedan je od organizatora NOB-a 1941. Tokom rata je bio vijećnik AVNOJ-a i ZAVNOBiH-a, a od pogibije Ive Lole Ribara 1943. (sve do 1947.) i sekretar Centralnog komiteta SKOJ-a. Od 1948. biran je u CK SKJ i u Predsjedništvo CK SKJ. U više saziva bio je poslanik Skupštine Bosne i Hercegovine i Skupštine Jugoslavije. Bio je jugoslavenski ambasador u Poljskoj i Ujedinjenim Arapskim Emiratima, ministar u Vladi BiH i Saveznoj vladi, predsjednik SSRN BiH i SSRNJ, biran je i u Predsjedništvo SFRJ, čiji je potpredsjednik bio 1972. Bio je i na čelu Predsjedništva Bosne i Hercegovine od 1974. do 1978. Narodni heroj.